Roy Keane om United-spillerne: - Ser ut som de krymper med drakta på
Helt siden Alex Ferguson ga seg som manager for Manchester United, har laget slitt med å nå gamle høyder. Først under David Moyes, nå under Louis van Gaal, og både managerne samt spillerne har måttet tåle mye kritikk de siste tre sesongene. ARNE SCHEIE, UNITED-SUPPORTER I 60 ÅR: - Dette er «Boring United» Denne sesongen er laget beskyldt for å spille kjedelig fotball til tross for å ha brukt en hel haug med penger på forsterkninger, og i går kom en ny nedtur. Laget røk ut av Europa League etter å ha tapt 3-1 over to kamper mot erkerival Liverpool. – Jeg blir trist av det jeg har sett av United over de siste årene. De ser ut som en gjeng med fremmede spillere som har blitt satt på samme lag i hui og hast, sier han i kjølvannet av torsdagens nederlag, ifølge Daily Mail . Den nå 44 år gamle tidligere midtbaneterrieren, som etter sin spillerkarriere har gått over til å trene fotballag, vet hva som trengs for å lykkes på banen. Han var blant annet med på å vinne «The Treble» (Premier League, Champions League og FA-cupen) med Manchester United i 1998/99-sesongen. – Da jeg spilte for Manchester United og tok på meg trøya, følte jeg meg tre meter høy. Noen av dagens spillere ser ut som om de krymper med drakta på, sier Keane. HUSKER DU? «And Solskjaer has won it!» – Når du spiller på Manchester United, må du takle presset og forventningene, men denne spillergruppen sliter med det. Det skal sies at laget har slitt med skader og at det er synlig hvor viktig Wayne Rooney (for øyeblikket skadet, journ.anm.) er for dem, men hvor er lederne i gruppen? Hvor er karakterene? spør han videre. Roy Keane var ikke den eneste som rettet kritikk mot sin gamleklubb etter Liverpool-kampen. Klubblegende Paul Scholes, som for øvrig var i harnisk etter den første av de to Europa League-kampene, var igjen ute og raslet med sablene. ROY KEANE: - Jeg ga Peter Schmeichel blått øye i slagsmål – De gjorde et forsøk og ga ikke opp, men når du er Manchester United, så trenger du også kvalitet. Den var ikke til stede, sier han på BT Sport, ifølge Daily Mail. – Hver gang jeg ser Manchester United la en spiller gå, ender jeg opp med å klø meg i hodet. Danny Welbeck skulle for eksempel aldri ha fått lov til å forlate klubben, sier han.
Tidligere Manchester United-spiller Roy Keane (44) er blant de som kritiserer klubben etter at laget røk ut av Europa League. Han mener spillerne bukker under for presset.